

VLADA REPUBLIKE HRVATSKE

|  |  |  |
| --- | --- | --- |
| **Predlagatelj:** | Ministarstvo mora, prometa i infrastrukture |  |
| **Predmet:** | Prijedlog odluke o uspostavljanju državnih linija |  |

Zagreb, 13. prosinca 2023.

PRIJEDLOG

Na temelju članka 19. stavka 2. Zakona o prijevozu u linijskom i povremenom obalnom pomorskom prometu („Narodne novine“, broj 19/22.), Vlada Republike Hrvatske je na sjednici održanoj\_\_\_\_\_\_\_\_\_\_\_\_\_ 2023. donijela

**O D L U K U**

**o uspostavljanju državnih linija**

**I.**

Ovom Odlukom uspostavljaju se državne trajektne, brzobrodske i brodske linije sa specifikacijom relacije na kojoj se obavlja prijevoz od državnog značaja, minimalnom učestalošću prijevoza, vrstom i minimalnim kapacitetom brodova, vrstom prijevoza i naznakom o profitabilnosti linije kako slijedi:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | BROJ LINIJE | RELACIJA | MINIMALNA UČESTALOST PRIJEVOZA - BROJ POVRATNIH PUTOVANJA TJEDNO | | | LINIJA PREMA VRSTI PRIJEVOZA | MINIMALNI KAPACITET BRODA | | | PROFITABILNOST LINIJE |
| izvan sezone | niska sezona | visoka sezona | izvan sezone | niska sezona | visoka  sezona |
| 1. | 401 | ZADAR/Gaženica – IST - OLIB - SILBA - PREMUDA - MALI LOŠINJ i obratno | 3 | 6 | 7 | trajektna | 60 vozila 400 putnika | 60  vozila  400 putnika | 60 vozila 400 putnika | NE |
| 2. | 432 | TKON – BIOGRAD NA MORU i obratno | 61 | 77 | 133 | trajektna | 35 vozila 200 putnika | 35  vozila  200 putnika | 60 vozila 300 putnika | NE |
| 3. | 632 | SUĆURAJ - DRVENIK i obratno | 42 | 70 | 77 | trajektna | 60 vozila 300 putnika | 60  Vozila  300 putnika | 60 vozila 300 putnika | NE |
| 4. | 635 | STARI GRAD - SPLIT i obratno | 21 | 35 | 49 | trajektna | 100 vozila 400 putnika | 200  vozila 1000 putnika | 270 vozila 1600 putnika | NE |
| 5. | 433 | ZADAR/Gaženica - RIVANJ - SESTRUNJ - ZVERINAC - MOLAT - ZAPUNTEL - IST i obratno | 3 | 7 | 7 | trajektna | 40 vozila 300 putnika | 40  vozila  300 putnika | 40 vozila 300 putnika | NE |
| 6. | 435 | ZADAR/Gaženica - IŽ MALI/BRŠANJ - RAVA – RAVA MALA i obratno | 5 | 7 | 14 | trajektna | 40 vozila 300 putnika | 40 vozila 300 putnika | 40 vozila 300 putnika | NE |
| 7. | 434 | BRBINJ - ZADAR/Gaženica i obratno | 15 | 21 | 26 | trajektna | 100 vozila 500 putnika | 100  vozila  500 putnika | 100 vozila 500 putnika | NE |
| 8. | 602 | VIS – SPLIT i obratno | 14 | 17 | 20 | trajektna | 100 vozila  400 putnika | 100  vozila  600 putnika | 100 vozila  600 putnika | NE |
| 9. | 604 | LASTOVO/Ubli - VELA LUKA - HVAR - SPLIT i obratno | 12 | 14 | 14 | trajektna | 160 vozila  900 putnika | 160  vozila  900 putnika | 160 vozila  900 putnika | NE |
| 10. | 606 | DRVENIK VELIKI - DRVENIK MALI – TROGIR/Soline i obratno | 21 | 21 | 27 | trajektna | 25 vozila 200 putnika | 25  vozila  200 putnika | 25 vozila 200 putnika | NE |
| 11. | 634 | KORČULA /Dominče - OREBIĆ i obratno | 98 | 139 | 153 | trajektna | 100 vozila 500 putnika | 100  vozila  500 putnika | 100 vozila 500 putnika | DA |
| 12. | 636 | ROGAČ - SPLIT i obratno | 28 | 35 | 42 | trajektna | 100 vozila 500 putnika | 100  vozila  500 putnika | 100 vozila 500 putnika | NE |
| 13. | 638 | SUMARTIN - MAKARSKA i obratno | 21 | 28 | 35 | trajektna | 25 vozila  150 putnika | 25  vozila  150 putnika | 50 vozila 300 putnika | NE |
| 14. | 832 | SOBRA - PRAPRATNO i obratno | 28 | 35 | 42 | trajektna | 70 vozila 400 putnika | 70  vozila  400 putnika | 70 vozila 400 putnika | NE |
| 15. | 409 | PREKO - ZADAR i obratno | 56 | 63 | 70 | brodska | 250 putnika | 250 putnika | 250 putnika | NE |
| 16. | 9308 | MALI LOŠINJ - ILOVIK - SUSAK - UNIJE - MARTINŠĆICA - CRES - RIJEKA i obratno | 7 | 7 | 7 | brzobrodska | 300 putnika | 300 putnika | 300 putnika | NE |
| 17. | 9309 | NOVALJA - RAB -RIJEKA i obratno | 7 | 7 | 7 | brzobrodska | 300 putnika | 300 putnika | 300 putnika | NE |
| 18. | 9401 | OLIB - SILBA - PREMUDA - ZADAR i obratno | 8 | 8 | 8 | brzobrodska | 300 putnika | 300 putnika | 300 putnika | NE |
| 19. | 9403 | IST - ZAPUNTEL - BRGULJE - MOLAT - ZADAR i obratno | 8 | 8 | 8 | brzobrodska | 250 putnika | 250 putnika | 250 putnika | NE |
| 20. | 9404 | BRBINJ - BOŽAVA - ZVERINAC - SESTRUNJ - RIVANJ - ZADAR i obratno | 8 | 8 | 8 | brzobrodska | 200 putnika | 200 putnika | 200 putnika | NE |
| 21. | 9405 | ZADAR - IŽ MALI - VELI IŽ – RAVA MALA - RAVA i obratno | 6 | 6 | 6 | brzobrodska | 200 putnika | 200 putnika | 200 putnika | NE |
| 22. | 9406 | ZADAR - SALI - ZAGLAV - IŽ MALI/BRŠANJ i obratno | 21 | 21 | 21 | brzobrodska | 150 putnika | 150 putnika | 150 putnika | NE |
| 23. | 9601 | MILNA – (Stomorska) – – ROGAČ - SPLIT i obratno | 12 | 12 | 7 | brzobrodska | 150 putnika | 150 putnika | 150 putnika | NE |
| 24. | 9602 | VIS - HVAR - MILNA - SPLIT i obratno | 7 | 7 | 7 | brzobrodska | 250 putnika | 250 putnika | 250 putnika | NE |
| 25. | 9603 | JELSA – STARI GRAD- BOL - SPLIT i obratno | 12 | 7 | 7 | brzobrodska | 300 putnika | 300 putnika | 300 putnika | NE |
| 26. | 9604 | LASTOVO/Ubli - VELA LUKA - HVAR - SPLIT i obratno | 7 | 7 | 7 | brzobrodska | 300 putnika | 300 putnika | 300 putnika | NE |
| 27. | 9608 | KORČULA - (PRIGRADICA) - HVAR - SPLIT i obratno | 7 | 7 | 7 | brzobrodska | 300 putnika | 300 putnika | 300 putnika | NE |
| 28. | 633 | PLOČE – TRPANJ i obrano | 21 | 21 | 28 | trajektna | 30 vozila 140 putnika | 30  vozila  140 putnika | 30 vozila 140 putnika | NE |
| 29. | 310 | MALI LOŠINJ – UNIJE – VELE SRAKANE – SUSAK i obratno | 13 | 13 | 13 | brodska | 100 putnika | 200 putnika | 200 putnika | NE |
| 30. | 311 | ILOVIK -MRTVAŠKA- MALI LOŠINJ i obratno | 26 | 28 | 29 | brodska | 50 putnika | 50  putnika | 50 putnika | NE |
| 31. | 501 | KRAPANJ – BRODARICA i obratno | 89 | 110 | 110 | brodska | 40 putnika | 40  putnika | 40 putnika | NE |
| 32. | 614 | OREBIĆ – KORČULA i obratno | 44 | 80 | 110 | brodska | 100 putnika | 100 putnika | 100 putnika | NE |

**II.**

Državne linije utvrđene Odlukom o određivanju državnih linija u javnom prijevozu u linijskom obalnom pomorskom prometu KLASA: 022-03/16-04/363, URBROJ: 50301-25/14-16-2, od 22. prosinca 2016., KLASA: 022-03/20-04/215, URBROJ: 50301-27/25-20-2, od 21. svibnja 2020. i KLASA: 022-03/21-04/11, URBROJ: 50301-05/14-21-2, od 28. siječnja 2021., koje nisu navedene u točci I. ove Odluke, a za koje je na snazi ugovor o koncesiji, odnosno ugovor o javnoj usluzi smatraju se državnim linijama do isteka ugovora o koncesiji, odnosno ugovora o javnoj usluzi.

Zadužuje se Agencija za obalni linijski promet da provede javno savjetovanje sa zainteresiranom javnošću radi iskazivanja interesa otočnog stanovništva i brodara te utvrdi da li se opći gospodarski interes može ostvariti bez nametanja obveze javne usluge svim brodarima, odnosno bez sklapanja ugovora o javnoj usluzi za linije iz stavka 1. ove točke, najkasnije šest mjeseci prije isteka ugovora o koncesiji, odnosno ugovora o javnoj usluzi.

**III.**

Sredstva za osiguranje naknade za obavljanje javne usluge koju je dodijelio javni naručitelj za obavljanje usluge javnog prijevoza koja je od općeg gospodarskog interesa, osiguravaju se u državnom proračunu Republike Hrvatske na razdjelu Ministarstva mora, prometa i infrastrukture, u okviru posebne glave: Agencija za obalni linijski pomorski promet.

**IV.**

Danom stupanja na snagu ove Odluke prestaje važiti Odluka o određivanju državnih linija u javnom prijevozu u linijskom obalnom pomorskom prometu KLASA: 022-03/16-04/363, URBROJ: 50301-25/14-16-2, od 22. prosinca 2016., KLASA: 022-03/20-04/215, URBROJ: 50301-27/25-20-2, od 21. svibnja 2020. i KLASA: 022-03/21-04/11, URBROJ: 50301-05/14-21-2, od 28. siječnja 2021.

**V.**

Ova Odluka stupa na snagu danom donošenja, a objavit će se u „Narodnim novinama“.

KLASA:

UR.BROJ:

PREDSJEDNIK

mr. sc. Andrej Plenković

OBRAZLOŽENJE

Državne linije su linije od općega gospodarskog interesa za Republiku Hrvatsku na kojima postoji obveza javne usluge i na kojima je prosječni godišnji promet putnika manji, jednak ili veći od 300.000 putnika u razdoblju od dvije financijske godine koje prethode godini u kojoj je povjereno obavljanje javne usluge,

Točkom I. ove Odluke uspostavljaju se državne linije nakon provedenog javnog savjetovanja sa zainteresiranom javnošću radi iskazivanja interesa otočnog stanovništva i brodara te nakon što je utvrđeno da se opći gospodarski interes ne može ostvariti bez nametanja obveze javne usluge svim brodarima, odnosno bez sklapanja ugovora o javnoj usluzi, a za koje uskoro ističe ugovor o javnoj usluzi.

Budući da su 22 ugovora o javnoj usluzi i dalje na snazi te ugovoreni rok nije pred istekom, nije oportuno provoditi javno savjetovanje sa zainteresiranom javnošću radi iskazivanja interesa otočnog stanovništva i brodara, u cilju utvrđivanja da li se opći gospodarski interes može ostvariti bez nametanja obveze javne usluge svim brodarima, odnosno bez sklapanja ugovora o javnoj usluzi, stoga se točkom II. ove Odluke uređuje da se te linije imaju smatrati državnim linijama do isteka ugovora o javnoj usluzi.

Nadalje, Odlukom se zadužuje Agencija za obalni linijski promet najkasnije šest mjeseci prije isteka ugovora o koncesiji, odnosno ugovora o javnoj usluzi provesti javno savjetovanje sa zainteresiranom javnošću radi iskazivanja interesa otočnog stanovništva i brodara te utvrdi da li se opći gospodarski interes može ostvariti bez nametanja obveze javne usluge svim brodarima, odnosno bez sklapanja ugovora o javnoj usluzi. Po provedbi navedenog postupka ova Odluka će se odgovarajuće dopuniti.

U Državnom proračunu Republike Hrvatske za 2024. godinu te projekcijama za 2025. i 2026. godinu planirat će se sredstva za isplatu naknade za obavljanje javne usluge javnog obalnog linijskog pomorskog prometa u iznosu od 58.191.000,00 eura za 2024. godinu, 58.695.100,00 eura u projekciji za 2025. godinu i 59.795.100,00 eura u projekciji za 2026. godinu.